༈ ན་མོ་གུ་རུ། འདིར་སྲིད་པའི་བདེ་སྡུག་སྒྱུ་མ་རུ་གཟིགས་ཤིང༌། །
920

༄༅། ། གནས་ཞི་བའི་ནགས་ཀློང་ཆ་མེད་ལ་བཞུགས་པའི། །ཁོང་སྒྲུབ་བརྒྱུད་གོང་མའི་རྣམ་ཐར་ལ་བལྟས་པས། །མི་ཁོ་བོའི་ཡིད་ཁ་དབང་མེད་དུ་འཕྲོག་སོང་། །ཕ་གྲུབ་ཐོབ་»
ཚོགས་ཀྱིས་བྱིན་རླབས་མཆོག་སྩོལ་ཤོག །མར་འཁོར་བའི་སེམས་ཅན་འཁྲུལ་ཚུལ་ལ་བལྟས་ན། །ཡིད་གདོན་གྱིས་རློམས་པའི་སྨྱོ་འདྲ་ཡིས་ཁེངས་འདུག །ཡར་ལྡན་གྲོལ་གཉིས་བྲལ་
མཆོད་གནས་ལ་བལྟས་ན། །མགོན་ཤཱཀྱའི་རྒྱལ་པོའི་རྐང་འདྲེན་དེ་མང་དྲག །བདག་ཁོ་བོའི་སྒོ་གསུམ་བྱ་སྤྱོད་ལ་བལྟས་ན། །ཚེ་འདི་ཕྱི་གཉིས་མེད་ཁྱི་རྒན་ལ་འདྲ་འདུག །བློས་ཡང་ཡང་དཔྱད་
ཚེ་ཐར་ལམ་དངོས་མ་ལགས། །ལུས་དབེན་པར་གནས་ཀྱང་རང་རྒྱུད་ནི་ཐལ་མ། །བསྒོམ་གནས་འགྱུ་རེས་འཇོག་དགའ་སྡུག་གི་ཕྲེང་བ། །ཆོས་འཇིག་རྟེན་བློ་རྒྱ་ཕོ་རབ་ལ་འདོད་ཀྱང༌།
གཉིས་མི་འགྲུབ་བསྒྲུབ་བརྒྱུད་གོང་མ་རྣམས་གདམས་འདུག །སྒོམ་ཉམས་ལེན་མ་འབྲེལ་རྫོགས་ཆེན་གྱི་མཐོ་སྐད། །ཆོས་ཐོས་ཐོས་འདྲ་བའི་གོ་རྐྱང་ཙམ་ཡོད་ཀྱང་། །དོན་རང་རྒྱུད་
མ་སྨིན་ཐག་རིང་གཏམ་འདྲ་བས། །གནད་བར་དོའི་འཕྲང་ལ་ཕན་པ་འདྲ་དཀའ་འདུག །ཕྱི་རྟགས་མདོག་འགྱུར་ཡང་བསྟན་འཛིན་ནི་མ་ལགས། །གཟུགས་རབ་བྱུང་ཙམ་གྱིས་ ༥
921
ཞལ་གདམས་ བཞི་བཅུ་ཞེ་བཞི་
འཐོར་བུ།

གཏེར་ པདྨ་བདུད་འདུལ་གསུང་། གསར།
ཉན་ཐོས་ནི་མི་འགྲོ། །མགོ་སྐྲ་ཡི་རལ་པ་མུ་སྟེགས་ལ་ཡོད་མོད། །དཔལ་མཁས་གྲུབ་དབང་པོ་འཇིགས་མེད་གླིང་གསུངས་འདུག །ལུས་ས་མཐའ་བསྐོར་ཡང་རང་སེམས་ལ་མ་
ཕན༑ ༑འགྲིགས་གྲལ་སར་ཞུགས་ཀྱང་ཆོས་མཐུན་ནི་དཀོན་དྲག །མིང་སྙན་པ་ཆེ་ཡང་སྙིང་པོ་ནི་ཆུང་འདུག །མགོན་གྲུབ་ཐོབ་བླ་མའི་རྒྱང་གླུ་ལ་གསུངས་ཆེ། །ཚིག་མཐའ་བཞི་
སྤྲོས་བྲལ་ཆོས་སྐད་མང་སྒྲོགས་ཀྱང་། །དོན་མཐའ་ལྟའི་ང་བདག་མ་ཉམས་པར་འདུག་ན། །ཆོས་རྣ་བར་ཐོས་པའི་བསོད་ནམས་ཙམ་མ་གཏོགས། །མར་རྟེན་འབྲེལ་བཅུ་གཉིས་འཁོར་
ལོ་ནི་མི་ལྡོག །ཆོས་བཀའ་རྟགས་ཕྱག་རྒྱའི་གྲུབ་མཐའ་ལ་སུ་གནས། །དེ་ནང་པའི་ཁྱུར་ཚུད་དྲང་སྲོང་མཆོག་བཀའ་རྩལ། །ཆོས་དེ་ལ་ངེས་ཤེས་ཡང་དག་རེ་སྐྱེ་ན། །ལམ་ལོག་པར་
མི་འགྲོ་མཁས་གྲུབ་ཀུན་དབྱངས་གཅིག །ཆོས་ཐེག་པའི་རྣམ་གྲངས་ཇི་སྙེད་ཀྱི་སྙིང་པོ། །ལམ་ཟབ་མོ་རྫོགས་ཆེན་མན་ངག་ལ་འདོད་ན། །རང་མོས་གུས་བླ་མའི་སྙན་བརྒྱུད་ལ་རག་
ལས༑ ༑ཚེ་ འདི་ དང་ བར་ དོ་ གང་ རུང་ནས་གྲོལ་ཐོས། །ཞེས་ཆོས་མཛད་གྲོགས་པོ་ཚུལ་མིང་པས་བསྐུལ་དོན་སྐྱབས་གསུམ་འཛིན་པ་ཡེ་རྡོར་པས་རང་གཞན་གཉིས་ཀའི་སེམས་ལ་འགྲོས་འདེབས་སྨྲས་པ་དགེའོ། །